Podlitiek: Oor entstowwe verleë en Zuma drink teeOpgestel deur die Podlitiek-span Oudpres. Jacob Zuma en EFF-leier Julius Malema. (Foto: EFF/Twitter) In dié week se episode van Podlitiek ontnonsens Ernst van Zyl en Daniël Eloff van die week se belangrikste nuusstories. Die episode skop af met die jongste verwikkelinge rakende die nasionale aanskaffing van Covid-19-entstowwe. Dit het vandeesweek bekend geword dat die AstraZeneca-entstof, waarvan Suid-Afrika verlede week ŉ miljoen dosisse ontvang het, moontlik nie dieselfde effektiwiteit teen die 501Y.V2-variant het nie. Dit plaas ’n verdere vraagteken oor die regering se vermoë om as uitsluitlike aanskaffer van alle en enige Covid-19-entstowwe op te tree. Die nuwe minimumloon wat aangekondig is, hou moontlike rampspoedige gevolge in. Suid-Afrika sit nie met ’n lae lone-probleem nie, maar eerder met ’n geen lone-probleem. Dit is kommerwekkend dat die Suid-Afrikaanse regering nie eerder fokus op armoedeverligting in plaas van gepoogde simptomatiese behandeling van die werklike probleem nie. Laastens bespreek hulle die onlangse besoek deur EFF-leier Julius Malema aan oudpres. Jacob Zuma by sy woning in Nkandla. Die besoek kan moontlik spanning binne die militante kommunistiese party veroorsaak weens die feit dat die EFF bloot ’n paar jaar gelede nog toegewyd teen Zuma uitlatings gemaak het. Hierdie skuif bevestig bloot dat die EFF ideologies kop in een mus met die ANC en sy voormalige leiers is. Podlitiek lewer nie die nuus nie, hulle maak dit. Luister Podlitiek.